Patricia Olubunmi Foluke Etteh (an haife ta a 17 ga watan Agusta 1953) ita ce Shugabar Majalisar Wakilan Nijeriya daga Yuni zuwa watan Oktoba shekarar 2007. Etteh, Bayarabiya ce an haife ta ne a ranar 17 ga watan Agusta shekarar 1953. Ta yi karatu a matsayin mai gyaran gashi da kuma mai ilmin gyaran jiki, amma kuma ta samu digirin lauya daga Jami’ar Bukingham da ke Ingila kuma ta zama Lauyan Najeriya a shekarar 2016. Etteh na wakiltar mazaɓar Ayedaade / Isokan / Irewole a jihar Osun Da farko an zaɓe ta a shekarar 1999 a matsayin mamba ta Alliance for Democracy (AD), amma ta sauya sheka zuwa jam’iyyar Peoples Democratic Party (PDP) lokacin da ta sake tsayawa takara a 2003. An zaɓe ta a matsayin kakakin majalisa gaba ɗaya ga watan Yunin 2007, kuma ita ce mace tilo da ta taba rike wannan mukamin a cikin gwamnatin Najeriya .